title: Решение № 779/2007/EO на Европейския парламент и на Съвета от 20 юни 2007 година за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма Дафне III ) като част от Общата програма Основни права и правосъдие

text:
               3.7.2007

               BG

               Официален вестник на Европейския съюз

               L 173/19

      РЕШЕНИЕ № 779/2007/EO НА ЕВРОПЕЙСКИЯ ПАРЛАМЕНТ И НА СЪВЕТА

   от 20 юни 2007 година
   за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма „Дафне III“) като част от Общата програма „Основни права и правосъдие“
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 152 от него,
   като взеха предвид предложението на Комисията,
   като взеха предвид становището на Икономическия и социален комитет (1),
   като взеха предвид становището на Комитета на регионите (2),
   в съответствие с процедурата, предвидена в член 251 от Договора (3),
   като имат предвид че:

               (1)

               Договорът предвижда, че при определянето и изпълнението на всички политики и дейности на Общността трябва да се осигури високо равнище на опазване на човешкото здраве; в член 3, параграф 1, буква п) от него се изисква действията на Общността да включват принос за постигането на високо равнище на опазване на здравето.

               (2)

               Действията на Общността следва да допълват националните политики, насочени към подобряване на здравето на населението, като премахват източниците на риск за човешкото здраве.

               (3)

               Физическото, сексуалното и психологическото насилие над децата, младежите и жените, включително заплахите за такива действия, принуда или произволно лишаване от свобода, както в обществения, така и в личния живот представляват нарушение на правото им на живот, сигурност, свобода, достойнство и физическа и емоционална неприкосновеност и сериозна заплаха за физическото и психическото здраве на жертвите на такова насилие. Подобно насилие е толкова широко разпространено в Общността, че представлява истинско нарушение на основните права, бич за здравето и пречка пред сигурното, свободно и справедливо гражданство.

               (4)

               Световната здравна организация (СЗО) определя здравето като състояние на пълно физическо, психическо и социално благосъстояние, а не само като липса на заболяване или недъг. Според резолюция на Асамблеята на СЗО от 1996 г. насилието е един от водещите проблеми за общественото здраве в световен мащаб. В доклада си за насилието и здравето от 3 октомври 2002 г. СЗО препоръчва да се насърчават основните превантивни мерки, да се укрепват мерките в подкрепа на жертвите на насилие и да се засилват сътрудничеството и обменът на информация относно предотвратяване на насилието.

               (5)

               Тези принципи са признати в редица конвенции, декларации и протоколи на основните международни организации и институции, като Организацията на Обединените нации, Международната организация на труда (МОТ), Световната конференция на жените и Световния конгрес за борба срещу сексуалната експлоатация на деца с търговска цел.

               (6)

               Борбата срещу насилието следва да се постави в контекста на защитата на основните права, признати в Хартата на основните права на Европейския съюз (4) и придружаващите обяснения, като се има предвид нейният статут, както и, inter alia, правото на достойнство, равенство и солидарност. Тя съдържа редица специфични разпоредби относно защитата и утвърждаването на физическата и духовната неприкосновеност, равнопоставеността на мъжете и жените, правата на детето и недискриминацията, както и признаването на забраната за нечовешко и унизително отношение, на робството и принудителния труд, и на детския труд. В Хартата се подчертава, че при определянето и прилагането на всички политики и дейности на Общността е необходимо високо равнище на защита на човешкото здраве.

               (7)

               Европейският парламент прикани Комисията да изработи и осъществи програми за действие за борба срещу такова насилие, inter alia, в своите резолюции от 19 май 2000 г. относно съобщението на Комисията до Съвета и до Европейския парламент: „За по-нататъшни действия в борбата срещу трафика на жени“ (5), от 20 септември 2001 г. относно мутилацията на женските генитални органи (6), от 17 януари 2006 г. относно стратегиите за предотвратяване на трафика на уязвими за сексуална експлоатация жени и деца (7) и от 2 февруари 2006 г. относно настоящото положение в борбата срещу насилието над жените и за евентуални бъдещи действия в това отношение (8).

               (8)

               Програмата за действие на Общността, създадена с Решение № 293/2000/ЕО на Европейския парламент и на Съвета от 24 януари 2000 г. за приемане на програма за действие на Общността (програмата „Дафне“) (2000—2003 г.) относно превантивните мерки за борба с насилието над децата, младежите и жените (9), даде възможност да се привлече вниманието на Европейския съюз и да се засили и укрепи сътрудничеството между организациите в държавите-членки, активно ангажирани в борбата с насилието.

               (9)

               Програмата за действие на Общността, създадена с Решение № 803/2004/ЕО на Европейския парламент и на Съвета от 21 април 2004 година относно приемането на програма за действие на Общността (2004–2008 г.) за предотвратяване и борба с насилието над децата, младежите и жените и за защита на жертвите и рисковите групи (програма „Дафне II“) (10), даде тласък на постигнатите по програмата „Дафне“ резултати; съгласно член 8, параграф 2 от Решение № 803/2004/ЕО Комисията взема необходимите мерки, за да осигури съответствието на годишните бюджетни кредити с новите финансови перспективи.

               (10)

               Желателно е да се осигури приемственост между проектите, финансирани по програмите „Дафне“ и „Дафне II“.

               (11)

               Важно и необходимо е да се отчетат сериозните, непосредствени и дългосрочни последици от насилието над деца, младежи и жени както върху физическото и психическото здраве, психологическото и социалното развитие, така и по отношение на равните възможности на засегнатите лица, за отделните лица, семейства и общности, както и високите социални и икономически разходи за обществото като цяло.

               (12)

               Насилието срещу жените приема много форми, вариращи от домашното насилие, което е преобладаващата форма на всички обществени равнища, до вредните традиционни практики, свързани с упражняване на физическо насилие над жените, като мутилацията на женските генитални органи и престъпленията, засягащи честта, които съставляват особена форма на насилие над жените.

               (13)

               Деца, младежи или жени, които са свидетели на насилие над близък роднина, следва да бъдат разглеждани като жертви на насилие съгласно програмата, създадена с настоящото решение („програмата“).

               (14)

               Що се отнася до предотвратяване на насилието, включително злоупотреба и сексуална експлоатация, упражнявани над деца, младежи и жени, и защитата на жертвите и рисковите групи, Европейският съюз може да придаде добавена стойност на действията, които предимно следва да бъдат предприети от държавите-членки, по следните начини: разпространение и обмен на информация, опит и добри практики; насърчаване на нови подходи; съвместно определяне на приоритети; установяване на подходящи мрежи за действие; подбор на проекти в рамките на цялата Общност, включително проекти, подкрепящи безплатни телефонни линии в помощ на децата и горещи линии за изчезнали и сексуално експлоатирани деца; мотивиране и мобилизиране на всички засегнати страни; и провеждане в цяла Европа на кампании за повишаване на осведомеността, насочени срещу насилието. Тези действия следва да обхващат и подкрепа за децата, младежите и жените, които са жертви на трафика с хора.

               (15)

               Тъй като често локалните и регионалните организации, действащи в сътрудничество с техни партньори от други държави-членки, могат ефективно да реагират на основните причини и последствия от насилието, програмата следва да отдаде необходимата тежест на превантивните мерки и на действията в подкрепа на жертвите, които се осъществяват на местно и регионално равнище.

               (16)

               Целите на настоящото решение, а именно предотвратяването и борбата с всякакви форми на насилие над деца, младежи и жени, не могат да бъдат постигнати в пълна степен от държавите-членки поради необходимостта от обмен на информация на общностно равнище и от разпространение на добрите практики в рамките на цялата Общност. Това може да се постигне по-добре на общностно равнище. Поради необходимостта от координиран и мултидисциплинарен подход и поради мащабността или въздействието на програмата Общността може да вземе мерки, в съответствие с принципа на субсидиарност, постановен в член 5 от Договора. В съответствие с принципа на пропорционалност, посочен в същия член, настоящото решение не надхвърля необходимото за постигането на тези цели.

               (17)

               Настоящото решение определя финансов пакет за целия срок на програмата, който по смисъла на точка 37 от Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление (11) представлява главна отправна точка за бюджетния орган по време на годишната бюджетна процедура.

               (18)

               Регламент (ЕО, Евратом) № 1605/2002 на Съвета от 25 юни 2002 г. относно финансовия регламент, приложим към общия бюджет на Европейските общности (12), по-долу наричан „Финансовият регламент“, и Регламент (ЕО, Евратом) № 2342/2002 на Комисията от 23 декември 2002 г. за определяне на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (13), които гарантират финансовите интереси на Общността, трябва да бъдат прилагани, като се вземат предвид принципите за простота и последователност при избора на бюджетни инструменти, за ограничаване на броя на случаите, когато Комисията запазва пряка отговорност за тяхното прилагане и управление, и за необходимата пропорционалност между обема на ресурсите и административната тежест, свързана с тяхната употреба.

               (19)

               Следва да се вземат подходящи мерки и за предотвратяването на нередности и измами, както и да се предприемат необходимите мерки за възстановяване на изгубени, неправилно платени или използвани не по предназначение средства, в съответствие с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (14), Регламент (ЕО, Евратом) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (15) и Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (16).

               (20)

               Финансовият регламент се нуждае от създаването на основен акт, който да регламентира оперативните грантове.

               (21)

               Следва да се приемат мерките, необходими за прилагането на настоящото решение, в съответствие с Решение 1999/468/ЕО на Съвета от 28 юни 1999 г. за определяне на реда и условията за упражняване на изпълнителните правомощия, предоставени на Комисията (17).

               (22)

               Балансираното участие на жени и мъже в процеса на вземане на решения е ключов елемент за постигането на реално равенство между жените и мъжете. Затова държавите-членки следва да положат най-големи усилия за постигането на баланс между половете в състава на комитета, посочен в член 10,

         РЕШИХА:
   Член 1
   Предмет и приложно поле
   1.   Като се опира на заложените в програмите „Дафне“ и „Дафне II“ политики и цели, настоящото решение създава специална програма за предотвратяване и борба срещу насилието над деца, младежи и жени и за защита на жертвите и рисковите групи (програма „Дафне III“), по-долу наричана „програмата“, като част от общата програма „Основни права и правосъдие“, с оглед допринасяне за постигането на високо равнище на защита срещу насилието, за да се укрепи опазването на физическото и психическото здраве.
   2.   Програмата обхваща периода от 1 януари 2007 г. до 31 декември 2013 г.
   3.   За целите на програмата терминът „деца“ обхваща възрастови граници от 0 до 18 г. съгласно международните инструменти, отнасящи се до правата на детето.
   4.   Проектите обаче, чиято дейност е насочена предимно към групи от бенефициери, като например „юноши“ (от 13 до 19 години) или лица между 12 и 25 години, се смятат за попадащи в категорията „младежи“.
   Член 2
   Общи цели
   1.   Целта на програмата е да допринесе за защитата на децата, младежите и жените срещу всякакви форми на насилие и да се постигне високо равнище на защита на здравето, благополучие и социална интеграция.
   2.   Без да се засягат целите и правомощията на Европейската общност, общите цели на програмата допринасят, особено що се отнася до децата, младежите и жените, за развитието на политиките на Общността, и по специално на тези от тях, които касаят здравето на населението, човешките права и равнопоставеността между половете, както и на действията, целящи защитата на правата на децата и борбата срещу трафика на хора и сексуалната експлоатация.
   Член 3
   Специфична цел
   Специфичната цел на програмата е да допринесе за предотвратяването на насилието и за борбата с всичките му форми, възникващи както в обществената, така и в личната сфера спрямо децата, младежите и жените, включително сексуалната експлоатация и трафика на хора, като се предприемат превантивни мерки и се оказва помощ и се осигурява защита на жертвите и на рисковите групи. Това се постига посредством следните транснационални действия или посредством друг вид действия, посочени в член 4:

               а)

               подпомагане и насърчаване на неправителствени организации (НПО) и други организации, действащи в тази област, както е посочено в член 7;

               б)

               разработване и провеждане на действия за повишаване на осведомеността, насочени към специфични целеви групи, като определени професии, компетентните органи и власти, определени кръгове от широката общественост и рисковите групи, за да се даде по-добра представа и да се стимулира възприемането на „нулева търпимост“ спрямо насилието, както и за да се насърчи оказването на помощ на жертвите и докладването на прояви на насилие на компетентните органи;

               в)

               разпространение на резултатите, получени в рамките на програмите „Дафне“ и „Дафне II“, включително тяхното адаптиране, пренасяне и използване от други бенефициери или в други географски зони;

               г)

               определяне и засилване на действията, допринасящи за изграждане на положително отношение към изложени на риск от насилие лица, по-специално посредством възприемане на подход, насърчаващ уважението спрямо тях и благоприятстващ тяхното благополучие и себереализация;

               д)

               създаване и оказване на подкрепа на мултидисциплинарни мрежи с оглед укрепване на сътрудничеството между НПО и други организации, действащи в тази област;

               е)

               осигуряване разширяването на основана на веществени доказателства информация и на базата от знания, както и на обмена, набирането и разпространяването на информация и на добри практики, включително посредством изследвания, обучение, учебни посещения и обмен на служители;

               ж)

               разработка и тестване на образователни и повишаващи осведомеността материали, отнасящи се до предотвратяване на насилието срещу деца, младежи и жени, както и допълване и приспособяване на вече съществуващи материали за ползване в други географски области или за други целеви групи;

               з)

               изучаване на явленията, свързани с насилието и неговото въздействие както върху жертвите, така и върху обществото като цяло, включително разходите за здравеопазване и разходите в социалната и икономическата сфера, с оглед предприемането на мерки спрямо първопричините за насилието на всички обществени равнища;

               и)

               създаване и изпълнение на програми за подкрепа на жертвите и лицата, изложени на риск, както и програми за въздействие върху извършителите, при гарантиране на сигурността на жертвите.

         Член 4
   Видове действия
   С оглед преследване на общата цел и специфичните цели, изложени в членове 2 и 3, програмата подкрепя следните видове действия при условията, изложени в годишната работна програма:

               а)

               специфични действия, предприети от Комисията, като проучвания и изследвания, проучвания на общественото мнение и наблюдения, разработване на индикатори и методологии, събиране, разработка и разпространение на статистически данни, семинари, конференции и срещи на експерти, организиране на обществени кампании и мероприятия, разработка и поддържане на услуга за информация и помощ и интернет-страници, подготовка и разпространение на информационни материали (включително компютърни програми и образователни ресурси), създаване и подкрепа за групи сред заинтересованите кръгове, които да дават експертни съвети, свързани с насилието, подкрепа на други мрежи от национални експерти, както и дейности по анализ, мониторинг и оценка;

               б)

               специфични транснационални проекти от интерес за Общността, включващи поне две държави-членки, при изложените в годишните работни програми условия;

               в)

               подкрепа за дейностите на НПО или други организации, преследващи цел от общоевропейски интерес, свързана с общите цели на програмата, установени в член 2, при изложените в годишните работни програми условия.

         Член 5
   Участие на трети страни
   Следните страни могат да участват в дейностите по програмата:

               а)

               страни, с които Европейският съюз е подписал договор за присъединяване;

               б)

               страни кандидатки, ползващи се от предприсъединителна стратегия, съгласно общите принципи и общите условия за участие на тези страни в програми на Общността, разработени съответно в Рамковото споразумение и в решения на съветите за асоцииране;

               в)

               страните — членки на ЕАСТ, които са страни по Споразумението за ЕИП, съгласно разпоредбите на това споразумение;

               г)

               страните от Западните Балкани, съгласно договореностите, които трябва да се постигнат с тези страни по рамковите споразумения относно основните принципи за тяхното участие в програми на Общността.

         Проектите могат да привличат страни кандидатки, които не участват в програмата, когато това би допринесло за тяхната подготовка за присъединяване, или други трети страни, които не участват в програмата, когато това е благоприятно за целите на проектите.
   Член 6
   Бенефициери и целеви групи
   1.   Бенефициери по програмата са деца, младежи и жени, които са или има опасност да станат жертви на насилие.
   2.   Главни целеви групи на програмата са, inter alia, семейства, учители и образователен персонал, полицейски, гранични и социални служители, местни, национални и военни власти, медицински и помощен медицински персонал, съдебен персонал, НПО, синдикални организации и религиозни общности.
   Член 7
   Достъп до програмата
   Достъпът до програмата е открит за частни или обществени организации и институции (местни власти на подходящото ниво, университетски катедри и изследователски центрове), които работят за предотвратяване на насилието над децата, младежите и жените и борба с него, за осигуряване на защита срещу такова насилие, оказване на помощ на жертвите, изпълняване на конкретно насочени мерки, които имат за цел да популяризират премахването му или да насърчат промяна в отношението и в поведението по отношение на уязвимите групи и жертвите на такова насилие.
   Член 8
   Видове интервенция
   1.   Финансирането от Общността може да приеме следните законови форми:

               —

               грантове,

               —

               договори за обществени поръчки.

         2.   Грантовете на Общността се предоставят след разглеждане на исканията, получени в отговор на покани за представяне на предложения, освен в изключителни надлежно обосновани спешни случаи или когато характеристиките на бенефициера не оставят друг избор за дадена дейност. Грантовете на Общността се предоставят под формата на оперативни грантове и грантове за дейности. Максималният размер на съфинансиране се определя в годишните работни програми.
   3.   Освен това могат да бъдат отпуснати средства за разходи за допълнителни мерки посредством договори за обществени поръчки, като в този случай финансирането от Общността обхваща заплащането на услуги и стоки, пряко свързани с целите на програмата. То обхваща, inter alia, разходите за информация и комуникации, за подготовка, реализация, мониторинг, проверка и оценка на проекти, политики, програми и законодателство.
   Член 9
   Мерки по изпълнението
   1.   Комисията реализира подкрепата на Общността в съответствие с Финансовия регламент.
   2.   За да осъществи програмата, Комисията приема, в рамките на общите цели на програмата, изложени в член 2, годишна работна програма, съдържаща определение на нейните специфични цели и тематични приоритети, описание на придружаващите мерки, предвидени в член 8, и, ако е необходимо, списък с други дейности. Годишната работна програма определя минималния процент годишни разходи, които трябва да се предоставят за грантове.
   3.   Годишната работна програма се приема в съответствие с процедурата за управление, посочена в член 10, параграф 2.
   4.   Мерките, необходими за изпълнението на настоящото решение по отношение на всички други въпроси, се приемат в съответствие с процедурата на консултиране, посочена в член 10, параграф 3.
   5.   Процедурите по оценяване и предоставяне на грантове за дейности вземат предвид, освен другото, следните критерии:

               а)

               общите и специфичните цели, определени в членове 2 и 3, и мерките, предприети в различните области, посочени в член 3, както и съответствието с годишната работна програма;

               б)

               качеството на предложените дейности, по отношение на концепция, организация, представяне и очаквани резултати;

               в)

               сумата, искана за финансиране от Общността, и свързаната с това ефективност на разходите с оглед на очакваните резултати;

               г)

               въздействието на очакваните резултати върху общите и специфичните цели на програмата, определени в членове 2 и 3, и върху мерките, предприети в различните области, определени в член 3;

               д)

               новаторство.

         6.   Исканията за оперативни грантове, посочени в член 4, буква в), се оценяват в светлината на:

               а)

               съответствието им с целите на програмата;

               б)

               качеството на планираните дейности;

               в)

               вероятния мултиплициращ ефект на тези дейности върху обществеността;

               г)

               географското въздействие на осъществяваните дейности;

               д)

               участието на гражданите в организацията на съответните органи;

               е)

               съотношението между разходи и ефективност на предложената дейност.

         Член 10
   Комитет
   1.   Комисията се подпомага от комитет.
   2.   Когато се прави позоваване на настоящия параграф, се прилагат членове 4 и 7 от Решение 1999/468/ЕО, като се имат предвид разпоредбите на член 8 от решението.
   Периодът, предвиден в член 4, параграф 3 от Решение 1999/468/ЕО, се определя на два месеца.
   3.   При позоваване на настоящия параграф се прилагат членове 3 и 7 от Решение 1999/468/ЕО, като се имат предвид разпоредбите на член 8 от решението.
   4.   Комитетът приема свой процедурен правилник.
   Член 11
   Взаимно допълване
   1.   Ще се търсят обединяване за постигане на по-висока ефективност и взаимно допълване с други инструменти на Общността, и по специално с общите програми „Сигурност и гарантиране на свободите“ и „Солидарност и управление на миграционните потоци“, със Седмата рамкова програма за изследователска и развойна дейност, както и с програмите за здравеопазване, програмите „Заетост и социална солидарност — ПРОГРЕС“ и „По-безопасен интернет плюс“. Ще се търси взаимно допълване и с Европейския институт за равенство между мъжете и жените. Статистическият елемент на информацията за насилието ще се разработва в сътрудничество с държавите-членки, като се използва при необходимост Статистическата програма на Общността.
   2.   Програмата може да обменя ресурси с други инструменти на Общността, по-специално с общите програми „Сигурност и гарантиране на свободите“, „Солидарност и управление на миграционните потоци“ и Седмата рамкова програма за изследователска и развойна дейност, с оглед осъществяване на дейности, отговарящи на целите на всички програми.
   3.   Дейностите, финансирани съгласно настоящото решение, не получават подкрепа за същата цел от други финансови инструменти на Общността. Комисията осигурява получаването на обратна информация от бенефициерите по програмата за финансирането, отпуснато от общия бюджет на Европейския съюз и от други източници, както и информация относно текущи искания за финансиране.
   Член 12
   Финансиране
   1.   Финансовият пакет за изпълнението на настоящото решение е определен на 116,85 милиона EUR за периода, посочен в член 1.
   2.   Отпуснатите суми за дейностите, предвидени по настоящата програма, се включват в годишните бюджетни кредити на общия бюджет на Европейския съюз. Годишните бюджетни кредити за програмата се одобряват от бюджетния орган в границите на финансовата рамка.
   Член 13
   Мониторинг
   1.   Комисията гарантира, че бенефициерът подава технически и финансови доклади за напредъка на работата по всяка дейност, финансирана от програмата. До три месеца след завършване на дейността се подава и окончателен доклад. Комисията определя формата и съдържанието на докладите.
   2.   Комисията гарантира, че договорите и споразуменията, подписани в резултат на изпълнението на програмата, ще предвиждат, по-специално, надзор и финансов контрол от Комисията (или от упълномощен от нея представител), ако е необходимо посредством проверки на място, включително и проверки на образци, и посредством одити, осъществявани от Сметната палата.
   3.   Комисията изисква бенефициерите на финансова помощ да съхраняват и предоставят на Комисията всички оправдателни документи, отнасящи се до разходите по дейностите на всеки проект, за период 5 години след последното плащане.
   4.   На базата на резултатите от докладите и проверките на образци, посочени в параграфи 1 и 2, Комисията коригира, ако е необходимо, размера или условията на отпускане на първоначално одобрената финансова помощ, както и графика на плащанията.
   5.   Комисията предприема всякакъв вид други стъпки, необходими, за да се провери дали финансираните дейности са осъществени както подобава и в съответствие с разпоредбите на настоящото решение и на Финансовия регламент.
   Член 14
   Защита на финансовите интереси на Общността
   1.   Комисията осигурява защитата на финансовите интереси на Общността при изпълнение на дейности, финансирани по настоящото решение, чрез прилагане на превантивни мерки против измама, корупция и други незаконни действия, чрез ефективни проверки и чрез възстановяване на недължимо изплатени суми и, ако се открият нередности, чрез ефективни, съразмерни и възпиращи санкции съгласно Регламент (ЕО, Евратом) № 2988/95, Регламент (Евратом, ЕО) № 2185/96 и Регламент (ЕО) № 1073/1999.
   2.   По отношение на дейностите на Общността, финансирани по програмата, Регламент (ЕО, Евратом) № 2988/95 и Регламент (Евратом, ЕО) № 2185/96 се прилагат за всяко нарушение на разпоредбите на правото на Общността — включително за нарушения на договорно задължение, уговорено въз основа на програмата, което е резултат от действие или бездействие на даден икономически оператор и което има или би имало за последица ощетяването на общия бюджет на Европейския съюз или на бюджетите, управлявани в неговата рамка, чрез неоправдано перо на разходи.
   3.   Комисията намалява, спира или си възстановява размера на отпуснатата финансова помощ по дадена дейност, ако открие нередности, включително несъответствие с разпоредбите на настоящото решение или на отделното решение, договор или споразумение, по силата на което се отпуска въпросната финансова помощ, или ако се окаже, че без да е потърсено одобрението на Комисията, дейността е била подложена на промяна, която противоречи на естеството или на условията за реализация на проекта.
   4.   Ако крайните срокове не бъдат спазени или само част от определената финансова помощ е оправдана от напредъка, постигнат при осъществяване на дадена дейност, Комисията изисква бенефициерът да представи обяснения в рамките на определен период. Ако бенефициерът не даде задоволителен отговор, Комисията може да откаже изплащане на останалата финансова помощ и да поиска възстановяване на вече платените суми.
   5.   Всяко неправилно плащане се възстановява на Комисията. На всички суми, невъзстановени своевременно според условията, формулирани във Финансовия регламент, се начисляват лихви.
   Член 15
   Оценяване
   1.   Програмата подлежи на редовен мониторинг, за да се проследи осъществяването на дейностите, провеждани по нея.
   2.   Комисията осигурява редовната, независима външна оценка на програмата.
   3.   Комисията представя пред Европейския парламент и пред Съвета:

               а)

               междинен доклад за оценка на получените резултати и за качествените и количествените аспекти на осъществяването на програмата, не по-късно от 31 март 2011 г., придружен от списък на финансираните проекти и мерки;

               б)

               съобщение за продължаване на настоящата програма, не по-късно от 31 май 2012 г.;

               в)

                  ex-post доклад за оценка на изпълнението и резултатите от програмата, не по-късно от 31 декември 2014 г.

         Член 16
   Публикуване на проектите
   Комисията публикува ежегодно списък на финансираните проекти по програмата заедно с кратко описание на всеки проект.
   Член 17
   Преходни мерки
   Решение № 803/2004/ЕО се отменя. Дейностите, започнати съобразно с това решение, продължават да се уреждат от него до тяхното приключване.
   Член 18
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Страсбург на 20 юни 2007 година.

            За Европейския парламент

            Председател

         H.-G. PÖTTERING

            За Съвета

            Председател

         G. GLOSER

      (1)  ОВ С 69, 21.3.2006 г., стр. 1.

      (2)  ОВ С 192, 16.8.2006 г., стр. 25.

      (3)  Становище на Европейския парламент от 5 септември 2006 година (все още непубликувано в Официален вестник), Обща позиция на Съвета от 5 март 2007 г. (все още непубликувана в Официален вестник) и Позиция на Европейския парламент от 22 май 2007 г. (все още непубликувана в Официален вестник).

      (4)  ОВ С 364, 18.12.2000 г., стр. 1.

      (5)  ОВ С 59, 23.2.2001 г., стр. 307.

      (6)  ОВ С 77 Е, 28.3.2002 г., стр. 126.

      (7)  ОВ С 287 Е, 24.11.2006 г., стр. 75.

      (8)  ОВ С 288 Е, 25.11.2006 г., стр. 66.

      (9)  ОВ L 34, 9.2.2000 г., стр. 1.

      (10)  ОВ L 143, 30.4.2004 г., стр. 1.

      (11)  ОВ С 139, 14.6.2006 г., стр. 1.

      (12)  ОВ L 248, 16.9.2002 г., стр. 1. Регламент, изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (13)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13).

      (14)  ОВ L 312, 23.12.1995 г., стр. 1.

      (15)  ОВ L 292, 15.11.1996 г., стр. 2.

      (16)  ОВ L 136, 31.5.1999 г., стр. 1.

      (17)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).


title: 2012/418/ЕС: Решение на Съвета от 21 декември 2011 година за подписване от името на Европейския съюз и временно прилагане на някои разпоредби на Споразумението за партньорство и сътрудничество между Европейския съюз и неговите държави-членки, от една страна, и Република Ирак, от друга страна

text:
               31.7.2012

               BG

               Официален вестник на Европейския съюз

               L 204/18

         РЕШЕНИЕ НА СЪВЕТА
   от 21 декември 2011 година
   за подписване от името на Европейския съюз и временно прилагане на някои разпоредби на Споразумението за партньорство и сътрудничество между Европейския съюз и неговите държави-членки, от една страна, и Република Ирак, от друга страна
   (2012/418/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3, членове 91 и 100, член 192, параграф 1 и членове 194, 207 и 209 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 23 март 2006 г. Съветът упълномощи Комисията да договори споразумение за търговия и сътрудничество с Република Ирак.

               (2)

               На 27 октомври 2009 г. Съветът разреши изменения на указанията за водене на преговори, съгласно предложението на Комисията, с цел повишаване на статута на споразумението посредством замяната на думата „търговия“ с думата „партньорство“ в заглавието и посредством създаване на Съвет за сътрудничество на равнище министри.

               (3)

               Споразумението за партньорство и сътрудничество между Европейския съюз и неговите държави-членки, от една страна, и Република Ирак, от друга страна („споразумението“), следва да бъде подписано. Някои части на споразумението следва да се прилагат временно до приключването на процедурите по сключването му.

               (4)

               Разпоредбите на споразумението, попадащи в обхвата на част трета, дял V от Договора за функционирането на Европейския съюз, обвързват Обединеното кралство и Ирландия като отделни договарящи страни, а не като част от Европейския съюз, освен ако Европейският съюз заедно с Обединеното кралство и/или Ирландия не уведомят съвместно Ирак, че Обединеното кралство и/или Ирландия се обвързват като част от Европейския съюз в съответствие с Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз. В случай че Обединеното кралство и/или Ирландия престане да бъде обвързано(а) като част от Европейския съюз в съответствие с член 4а от Протокол № 21, Европейският съюз заедно с Обединеното кралство и/или Ирландия уведомяват незабавно Ирак за всяка промяна в своята позиция, при което остават обвързани от разпоредбите на споразумението на самостоятелен принцип. Същото се отнася за Дания в съответствие с Протокол № 22 относно позицията на Дания, приложен към посочените Договори,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението за партньорство и сътрудничество между Европейския съюз и неговите държави-членки, от една страна, и Република Ирак, от друга страна, се одобрява от името на Съюза при условие за сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата) упълномощено(и) да подпише(ат) споразумението от името на Съюза.
   Член 3
   До приключването на процедурите, необходими за влизането му в сила, член 2 и дялове II, III и V от споразумението се прилагат временно в съответствие с член 117 от споразумението, единствено доколкото това засяга въпроси от компетентността на Съюза, считано от първия ден на третия месец след датата, на която Съюзът и Ирак са се уведомили взаимно за приключването на необходимите процедури за временно прилагане.
   Член 4
   Настоящото решение влиза в сила в деня на приемането му.

      Съставено в Брюксел на 21 декември 2011 година.

            За Съвета

            Председател

         M. DOWGIELEWICZ


title: 2011/371/ЕС: Решение на Съвета от 20 юни 2011 година относно назначаването на заместник-член от Австрия в Комитета на регионите

text:
               25.6.2011

               BG

               Официален вестник на Европейския съюз

               L 166/27

         РЕШЕНИЕ НА СЪВЕТА
   от 20 юни 2011 година
   относно назначаването на заместник-член от Австрия в Комитета на регионите
   (2011/371/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Johanna MIKL LEITNER се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2015 г.:

               —

               г-жа Barbara SCHWARZ, Amt der NÖ Landesregierung.

         Член 2
   Настоящото решение влиза в сила в деня на приемането му.

      Съставено в Люксембург на 20 юни 2011 година.

            За Съвета

            Председател

         MATOLCSY Gy.

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 21 юни 2005 година за подписването от името на Европейската общност на Споразумение за изменение на Споразумението за партньорство между държавите от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 година

text:
Важна правна забележка

|

32005D0599

Официален вестник n° L 209 , 11/08/2005 стр. 0026 - 0026 Официален вестник n° L 168 , 21/06/2006 стр. 0032 - 0032

		Решение на Съветаот 21 юни 2005 годиназа подписването от името на Европейската общност на Споразумение за изменение на Споразумението за партньорство между държавите от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 година(2005/599/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност, и по-специално член 310, във връзка с член 300, параграф 2, първа алинея, второ изречение от него,като взе предвид предложението на Комисията,като има предвид, че:(1) Със свое решение от 27 април 2004 г. Съветът упълномощи Комисията да започне преговори с държавите от АКТБ с оглед изменението на Споразумението за партньорство между държавите от Африка, Карибския и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. [1] (наричано по-долу "Споразумението от Котону"). Преговорите приключиха през февруари 2005 г.(2) Следователно следва да се подпише от името на Европейската общност Споразумението за изменение на Споразумението Котону,РЕШИ:Член 1Подписването от Европейската общност на Споразумението за изменение на Споразумението за партньорство между държавите от Африка, Карибския и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г., заедно с декларациите, изготвени от Общността едностранно или заедно с други страни, приложени към Заключителния акт, при условията, които са заложени в Решението на Съвета относно сключването на това споразумение, се одобрява от името на Общността.Текстът на Споразумението и на Заключителния акт са приложени към настоящото решение.Член 2Председателят на Съвета се упълномощава да посочи лице/лица, които са оправомощен/и да подпише/ат Споразумението от името на Общността, под условие за неговото сключване.Съставено в Люксембург на 21 юни 2005 година.За СъветаПредседателF. Boden[1] ОВ L 317, 15.12.2000 г., стр. 3. Споразумението е поправено в ОВ L 385, 29.12.2004 г., стр. 88.--------------------------------------------------


title: 2008/890/ОВППС: Решение на Съвета от 27 ноември 2008 година за изпълнение на Съвместно действие 2007/749/ОВППС относно полицейската мисия на Европейския съюз (ПМЕС) в Босна и Херцеговина (БиХ)

text:
               28.11.2008

               BG

               Официален вестник на Европейския съюз

               L 318/14

      РЕШЕНИЕ НА СЪВЕТА

   от 27 ноември 2008 година
   за изпълнение на Съвместно действие 2007/749/ОВППС относно полицейската мисия на Европейския съюз (ПМЕС) в Босна и Херцеговина (БиХ)
   (2008/890/ОВППС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Съвместно действие 2007/749/ОВППС на Съвета от 19 ноември 2007 г. относно полицейската мисия на Европейския съюз (ПМЕС) в Босна и Херцеговина (БиХ) (1), и по-специално член 12, параграф 1 от него, във връзка с член 23, параграф 2, второ тире, от Договора за Европейския съюз,
   като има предвид, че:

               (1)

               На 19 ноември 2007 г. Съветът прие Съвместно действие 2007/749/ОВППС, което предвижда ПМЕС да продължи до 31 декември 2009 г. Бюджетът за 2008 г. и за 2009 г. се определя ежегодно.

               (2)

               Мандатът на ПМЕС ще се изпълнява в контекста на положение, което може да се влоши и да навреди на целите на общата външна политика и политика на сигурност, посочени в член 11 от Договора,

         РЕШИ:
   Член 1
   1.   Финансовата референтна сума, предвидена да покрие разходите, свързани с изпълнението на Съвместно действие 2007/749/ОВППС е 12 400 000 EUR за 2009 г.
   2.   Управлението на разходите, финансирани от сумата, посочена в параграф 1, става при зачитане на процедурите и правилата, приложими към общия бюджет на Европейския съюз.
   Член 2
   Настоящото решение поражда действие от датата на неговото приемане.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 27 ноември 2008 година.

            За Съвета

            Председател

         M. ALLIOT-MARIE

      (1)  ОВ L 303, 21.11.2007 г., стр. 40.


title: 2013/538/ЕС, Евратом: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Изпълнителната агенция за образование, аудиовизия и култура за финансовата 2011 година

text:
               16.11.2013

               BG

               Официален вестник на Европейския съюз

               L 308/104

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Изпълнителната агенция за образование, аудиовизия и култура за финансовата 2011 година
   (2013/538/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2011 година (1),

               —

               като взе предвид консолидираните годишни отчети на Европейския съюз за финансовата 2011 година (COM(2012) 436 – C7-0224/2012) (2),

               —

               като взе предвид годишните отчети на Изпълнителната агенция за образование, аудиовизия и култура за финансовата 2011 година,

               —

               като взе предвид доклада на Комисията за последващите действия по освобождаването от отговорност във връзка с изпълнението на бюджета за финансовата 2010 година (COM(2012) 585) и работните документи на службите на Комисията, придружаващи същия доклад (SWD(2012) 340 и SWD(2012) 330),

               —

               като взе предвид годишния доклад на Комисията до органа за освобождаване от отговорност във връзка с изпълнението на бюджета относно вътрешните одити, проведени през 2011 г. (COM(2012) 563), и работния документ на службите на Комисията, придружаващ същия доклад (SWD(2012) 283),

               —

               като взе предвид доклада на Сметната палата относно годишните отчети на Изпълнителната агенция за образование, аудиовизия и култура за финансовата 2011 година, придружен от отговорите на Агенцията (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

               —

               като взе предвид препоръката на Съвета от 12 февруари 2013 г. за освобождаване на изпълнителните агенции от отговорност във връзка с изпълнението на бюджета за финансовата 2011 година (05754/2013 – C7-0039/2013),

               —

               като взе предвид членове 317, 318 и 319 от Договора за функционирането на Европейския съюз, както и член 106а от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение 2005/56/ЕО на Комисията от 14 януари 2005 г. за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета (9),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7-0116/2013),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност, в сътрудничество с държавите членки, в съответствие с принципа на стабилното финансово управление,

               1.

               Освобождава от отговорност директора на Изпълнителната агенция за образование, аудиовизия и култура във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията, която представлява неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2011 година, Раздел III – Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2011 година, Раздел III – Комисия, както и резолюцията, която е неразделна част от тези решения, на директора на Изпълнителната агенция за образование, аудиовизия и култура, на Съвета, Комисията, Съда на Европейския съюз и Сметната палата, и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 68, 15.3.2011 г.

      (2)  ОВ C 348, 14.11.2012 г., стр. 1.

      (3)  ОВ C 388, 15.12.2012 г., стр. 34.

      (4)  ОВ C 348, 14.11.2012 г., стр. 130.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 24, 27.1.2005 г., стр. 35.


title: Решение на Комисията от 14 юли 2006 година за създаване на група за проучване на становищата относно счетоводните стандарти, предназначени да консултират Комисията за обективността и неутралитета на становищата на Европейската консултативна група за финансова отчетност в Европа (EFRAG)

text:
Важна правна забележка

|

32006D0505

Официален вестник n° L 199 , 21/07/2006 стр. 0033 - 0035 Официален вестник n° L 118 , 08/05/2007 стр. 0993 - 0995

		20060714Решение на Комисиятаот 14 юли 2006 годиназа създаване на група за проучване на становищата относно счетоводните стандарти, предназначени да консултират Комисията за обективността и неутралитета на становищата на Европейската консултативна група за финансова отчетност в Европа (EFRAG)(2006/505/ЕO)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) За да се изгради ефективен, ефикасен и хармоничен интегриран капиталов пазар, е необходимо високо ниво на прозрачност и сравнимост на финансовата отчетност, публикувана от всички публични дружества на Общността, които се занимават с публични спестявания.(2) За да подобри функционирането на вътрешния пазар, Регламент (ЕО) № 1606/2002 на Европейския парламент и на Съвета [1] предвижда задължение за дружествата, които предлагат акции на регулиран пазар, да изготвят консолидираните си отчети съгласно световните счетоводни стандарти, общоизвестни като Международни стандарти за финансова отчетност (МСФО). В съображение 10 регламентът предвижда създаването на технологичен счетоводен комитет, който има за задача да подпомага експертно Комисията в оценката на международните счетоводни стандарти.(3) Европейската консултативна група за финансова отчетност в Европа (EFRAG) бе създадена през март 2001 г. от организации, представляващи изготвящите счетоводни отчети, ползващите ги и счетоводните професии, занимаващи се с финансова информация; EFRAG изготвя становища за съответствието на стандарта или на тълкуването, което следва да се съобрази с правото на Общността, и по-специално спрямо предписанията на Регламент (ЕО) № 1606/2002 по отношение на разбираемост, уместност, достоверност и сравнимост, както и по отношение на принципа на достоверност и истинност, залегнал в Директиви 78/660/ЕИО [2] и 83/349/ЕИО [3] на Съвета.(4) Тъй като EFRAG е частна организация, за да се осигури висока степен на качество, прозрачност и достоверност в процеса на приемане на законодателни актове, е необходимо да се създаде подходяща институционална инфраструктура, която да гарантира обективния и уравновесен характер на становището.(5) В този контекст Комисията счита, че следва да се създаде консултантивна група за проучване на становищата относно счетоводните стандарти, съставена от независими експерти и високопоставени представители на националните органи за счетоводни стандарти, която да проучи представените от EFRAG становища в областта на приемане, за да прецени дали те са балансирани и обективни,ПРИЕ НАСТОЯЩОТО РЕШЕНИЕ:Член 1Създава се неправителствена група от експерти счетоводители, наричана по-долу "групата".Член 2ЗадачаГрупата има за задача да съветва Комисията, преди тя да вземе решение за одобрение на законодателен акт, относно балансирания и обективен характер на становищата, предоставени от EFRAG за приемане на Международни стандарти за финансова отчетност (МСФО) и тълкувания на Комитета за международни стандарти за финансова отчетност (КМСФО).Член 3Състав — назначаване1. Групата се състои най-много от седем членове.2. Комисията назначава членовете на групата сред независимите експерти, чиито опит и компетентност в областта на счетоводството и особено по въпросите на финансовата отчетност са признати на общностно равнище. На интернет страницата на Генерална дирекция "Вътрешен пазар и услуги" се публикува обява за набиране на кандидатури и членовете на групата се избират сред подадените предложения, отговарящи на условията.3. Комисията взима предвид следните условия при оценка на кандидатурите:- доказана компетентност и технически опит на високо ниво, включително европейско и/или международно, в областта на счетоводството, по-специално финансовата информация,- независимост,- необходимост съставът да бъде балансиран от гледна точка на географски произход, пол [4], функциите и размера на съответните предприятия или власти.4. Членовете се назначават лично и съветват Комисията, без да зависят от външно влияние. Членовете не участват в работата на EFRAG, нито преди да бъдат назначени, нито по време на техния мандат.5. Всяка година членовете попълват писмено декларация, че се ангажират в услуга на обществения интерес, както и декларация за наличие или отсъствие на какъвто и да било интерес, противоречащ на независимостта им.6. Членовете на групата се назначават за мандат от три години, който може да бъде подновен. Вътрешният правилник на групата може да предвиди частична подмяна на членовете всяка година, по двама или по трима.7. В случай че даден член подаде оставка по време на мандата си или не е в състояние да участва ефикасно в работата на експертната група, или не спазва условията, посочени в член 287, параграфи 3 и 4 от Договора, Комисията назначава нов член за времето, оставащо до края на мандата му.8. Имената на членовете, назначени лично, се публикуват на интернет страницата на Генерална дирекция "Вътрешен пазар и услуги". Изборът, управлението и публикуването на имената на членовете се извършва съгласно разпоредбите на Регламент (ЕО) № 45/2001 на Европейския парламент и на Съвета [5].Член 4Начин на действие1. Група се председателства от един от членовете ѝ. Председателят се избира с просто мнозинство за период от една година.2. Представителят на Комисията присъства на заседанията на групата и може да участва в разискванията. В заседанията могат да участват и други служители на Комисията, които се интересуват от обсъжданите въпроси.3. След като получи становището на EFRAG относно приемането на МСФО или КМСФО, групата съставя свое становище относно уравновесения и обективен характер на становището на EFRAG.4. Групата запознава Комисията със своето становище в кратък срок, който не бива да надхвърля три седмици, считано от датата на получаване на становището на EFRAG. При извънредни обстоятелства, по-специално когато въпросът е труден, този срок може да бъде продължен до четири седмици.5. Окончателното становище на групата се публикува на интернет страницата на Комисията.6. Когато групата открие някакъв проблем, нейният председател установява диалог с EFRAG, за да се уреди въпросът, преди групата да предаде окончателното си становище. Комисията може да подпомогне дискусиите между групата и EFRAG за постигане на уравновесено решение.7. Председателят на техническата експертна група (ТЕG) на EFRAG може да присъства на заседанията на групата като наблюдател. Председателят или представителят на Комисията могат да поканят други експерти или наблюдатели, имащи специфична компетентност по даден обсъждан въпрос, да присъстват на обсъжданията на групата, ако това е полезно и/или необходимо.8. Информациите, получени в рамките на участието в обсъжданията на групата, не могат да се разпространяват, когато Комисията прецени, че се отнасят до конфиденциални въпроси.9. Групата приема процедурен правилник въз основа на стандартния процедурен правилник, одобрен от Комисията [6].10. Освен документите, посочени в настоящия член, Комисията може да публикува в Интернет, на оригиналния език на документа, всякакви резюмета, заключения, части от заключения или работни документи на групата.Член 5Разходи за заседаниятаРазходите за пътуване и, ако е необходимо, за престой на членовете на групата, другите експерти и наблюдателите в рамките на дейностите на групата се поемат от Комисията съгласно нейните правила за възстановяване на разходите на външни експерти.Членовете на групата, другите експерти и наблюдателите не получават възнаграждение за услугите, които извършват.Разходите за заседанията се изплащат в границите на годишния бюджет, определен за групата от компетентните служби на Комисията.Член 6Влизане в силаНастоящото решение влиза в сила в деня на публикуването му в Официален вестник на Европейския съюз.То се прилага до 13 юли 2009 г. Преди тази дата Комисията решава дали да го продължи.Съставено в Брюксел на 14 юли 2006 година.За КомисиятаCharlie McCreevyЧлен на Комисията[1] ОВ L 243, 11.9.2002 г., стр. 1.[2] ОВ L 222, 14.8.1978 г., стр. 11. Директива, последно изменена с Директива 2006/43/ЕО на Европейския парламент и на Съвета (ОВ L 157, 9.6.2006 г., стр. 87).[3] ОВ L 193, 18.7.1983 г., стр. 1. Директива, последно изменена с Директива 2006/43/ЕО.[4] Решение 2000/407/ЕО на Комисията от 19 юни 2000 г. относно балансираното представителство на мъжете и жените в комитетите и експертните групи, които тя създава (ОВ L 154, 27.6.2000 г., стр. 34).[5] ОВ L 8, 12.1.2001 г., стр. 1.[6] Приложение III към документ SEC(2005) 1004.--------------------------------------------------


title: Решение (ОВППС) 2016/628 на Съвета от 21 април 2016 година за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за изменение на Решение (ОВППС) 2015/2430

text:
               22.4.2016

               BG

               Официален вестник на Европейския съюз

               L 106/24

         РЕШЕНИЕ (ОВППС) 2016/628 НА СЪВЕТА
   от 21 април 2016 година
   за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за изменение на Решение (ОВППС) 2015/2430
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 21 декември 2015 г. Съветът прие Решение (ОВППС) 2015/2430 (2), с което се актуализира списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (наричан по-долу „списъкът“).

               (3)

               Съветът установи, че са отпаднали основанията едно от образуванията да продължава да е включено в списъка.

               (4)

               Ето защо, списъкът следва да се актуализира съответно,

         ПРИЕ НАСТОЯЩОТО РЕШЕНИЕ:
   Член 1
   Приложението към Решение (ОВППС) 2015/2430 се изменя съгласно посоченото в приложението към настоящото решение.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 21 април 2016 година.

            За Съвета

            Председател

         G.A. VAN DER STEUR

      (1)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      (2)  Решение (ОВППС) 2015/2430 на Съвета от 21 декември 2015 г. за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2015/1334 (ОВ L 334, 22.12.2015 г., стр. 18).

      ПРИЛОЖЕНИЕ
      Посоченото по-долу образувание се заличава от списъка, поместен в приложението към Решение (ОВППС) 2015/2430:
      II.   ГРУПИ И ОБРАЗУВАНИЯ

                  12.

                  International Sikh Youth Federation — ISYF („Международна федерация на младите сикхи“).


title: 2012/46/ЕС: Решение на Съвета от 23 януари 2012 година относно започването на автоматизиран обмен на данни по отношение на дактилоскопични данни в Нидерландия

text:
               28.1.2012

               BG

               Официален вестник на Европейския съюз

               L 26/32

         РЕШЕНИЕ НА СЪВЕТА
   от 23 януари 2012 година
   относно започването на автоматизиран обмен на данни по отношение на дактилоскопични данни в Нидерландия
   (2012/46/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в изпълнение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата-членка веднага щом тя счете, че е изпълнила необходимите условия за обмен на данни за съответната категория данни.

               (5)

               Нидерландия е попълнила въпросника относно защитата на данни, както и въпросника относно обмена на дактилоскопични данни.

               (6)

               Нидерландия е осъществила успешно пилотно изпитване с Германия.

               (7)

               Проведено е посещение за оценка в Нидерландия, като екипът за оценка от Германия е изготвил доклад за посещението и го е предал на съответната работна група на Съвета.

               (8)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на дактилоскопични данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на дактилоскопични данни Нидерландия е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 9 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 23 януари 2012 година.

            За Съвета

            Председател

         M. GJERSKOV

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: Решение на Съвета от 18 септември 1989 година относно приемане от името на Общността на Резолюцията на Комитета по вътрешен транспорт към Икономическата комисия за Европа относно мерките за техническа помощ за прилагане на Международната конвенция за хармонизиране на граничния контрол на стоките

text:
Важна правна забележка

|

31989D0526

Официален вестник n° L 273 , 22/09/1989 стр. 0027 - 0028 специално финландско издание: глава 2 том 7 стр. 0082  специално шведско издание: глава 2 том 7 стр. 0082  специално чешко издание глава 02 том 04 стр. 106  - 107 специално испанско издание глава 02 том 04 стр. 106  - 107 специално унгарско издание глава 02 том 04 стр. 106  - 107 специално литвийско издание глава 02 том 04 стр. 106  - 107 LV.ES глава 02 том 04 стр. 106  - 107 MT.ES глава 02 том 04 стр. 106  - 107 PL.ES глава 02 том 04 стр. 106  - 107 SK.ES глава 02 том 04 стр. 106  - 107 специално словенско издание глава 02 том 04 стр. 106  - 107

		19890918Решение на Съветаот 18 септември 1989 годинаотносно приемане от името на Общността на Резолюцията на Комитета по вътрешен транспорт към Икономическата комисия за Европа относно мерките за техническа помощ за прилагане на Международната конвенция за хармонизиране на граничния контрол на стоките(89/526/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че Международната конвенция за хармонизиране на граничния контрол на стоките е одобрена от Общността с Регламент (ЕИО) № 1262/84 [1] и влезе в сила на 12 септември 1987 г.;като има предвид, че целта на Резолюцията на Комитета по вътрешен транспорт към Икономическата комисия за Европа относно мерките за техническа помощ за прилагане на Международната конвенция за хармонизиране на граничния контрол на стоките е да се улесни международната търговия, като се предостави на развиващите се страни, по тяхна молба и при взаимно договорени условия, всякаква техническа помощ, необходима за прилагането на цитираната конвенция;като има предвид, че Общността има интерес от улесняване на международната търговия чрез хармонизиране на граничния контрол върху стоките;като има предвид, че въпросната резолюция може да се приеме от Общността с незабавно влизане в сила,РЕШИ:Член 1Резолюцията, приета на 4 февруари 1983 г. от Комитета по вътрешен транспорт към Икономическата комисия за Европа относно мерките за техническа помощ за прилагане на Международната конвенция за хармонизиране на граничния контрол на стоките, се приема с настоящото от името на Общността, като влиза незабавно в сила.Текстът на резолюцията е приложен към настоящото решение.Член 2Председателят на Съвета определя лицето, упълномощено да нотифицира Изпълнителния секретар на Икономическата комисия за Европа за приемането от Общността с незабавно влизане в сила на резолюцията, цитирана в член 1.Съставено в Брюксел на 18 септември 1989 година.За СъветаПредседателE. Cresson[1] ОВ L 126, 12.5.1984 г., стр. 1.--------------------------------------------------19890918МЕРКИ ЗА ТЕХНИЧЕСКА ПОМОЩ ЗА ПРИЛАГАНЕ НА МЕЖДУНАРОДНАТА КОНВЕНЦИЯ ЗА ХАРМОНИЗИРАНЕ НА ГРАНИЧНИЯ КОНТРОЛ НА СТОКИТЕРЕЗОЛЮЦИЯ № 230приета от Комитета по вътрешен транспорт на 4 февруари 1983 годинаКОМИТЕТЪТ ЗА ВЪТРЕШЕН ТРАНСПОРТ,КАТО ИМА ПРЕДВИД Международната конвенция за хармонизиране на граничния контрол на стоките (Женева, 1983 г.),КАТО ИЗРАЗЯВА ЖЕЛАНИЕТО възможно най-голям брой страни да се присъединят към конвенцията и нейните разпоредби да влязат скоро в сила,ПРЕПОРЪЧВА на договарящите се страни по тази конвенция да положат усилия и предоставят на развиващите се страни, по тяхна молба и при взаимно договорени условия, всякаква техническа помощ, необходима за прилагането на цитираната конвенция,ОТПРАВЯ МОЛБА към Изпълнителния секретар на Икономическата комисия за Европа да доведе настоящата резолюция до вниманието на другите регионални икономически комисии и компетентни органи на Организацията на обединените нации, като ги подкани при подготовката и прилагането на своите програми за техническа помощ да вземат предвид резолюцията,ОТПРАВЯ МОЛБА към правителствата да нотифицират Изпълнителния секретар, по възможност до 1 април 1985 г., дали приемат настоящата резолюция,ОТПРАВЯ МОЛБА към Изпълнителния секретар да разпространи отговорите, получени от правителствата.--------------------------------------------------


title: 2009/646/ЕО: Решение на Европейския парламент от 23 април 2009 година относно приключването на сметките на Европейската агенция по лекарствата за финансовата 2007 година

text:
               26.9.2009

               BG

               Официален вестник на Европейския съюз

               L 255/121

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките на Европейската агенция по лекарствата за финансовата 2007 година
   (2009/646/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по лекарствата за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция по лекарствата за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (4), и по-специално член 68 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0162/2009),

               1.

               Удостоверява, че окончателните годишни отчети на Европейската агенция по лекарствата са приложени към доклада на Сметната палата.

               2.

               Одобрява приключването на сметките на Европейската агенция по лекарствата за финансовата 2007 година.

               3.

               Възлага на своя председател да предаде настоящото решение на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 10.

      (2)  ОВ C 311, 5.12.2008 г., стр. 27.

      (3)  ОВ L 248, 16.9.2002 г., стр. 1.

      (4)  ОВ L 136, 30.4.2004 г., стр. 1.

      (5)  ОВ L 357, 31.12.2002 г., стр. 72.


title: 2014/295/ЕС: Решение на Съвета от 17 март 2014 година относно подписването от името на Европейския съюз и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на преамбюла, член 1 и дялове I, II и VII от него

text:
               29.5.2014

               BG

               Официален вестник на Европейския съюз

               L 161/1

         РЕШЕНИЕ НА СЪВЕТА
   от 17 март 2014 година
   относно подписването от името на Европейския съюз и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на преамбюла, член 1 и дялове I, II и VII от него
   (2014/295/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 1 и член 37 от него във връзка с член 218, параграф 5 и член 218, параграф 8, втора алинея от Договора за функционирането на Европейския съюз,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 и член 218, параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 22 януари 2007 г. Съветът упълномощи Комисията да започне преговори с Украйна за сключването на ново споразумение между Съюза и Украйна, което да замени Споразумението за партньорство и сътрудничество (1).

               (2)

               Отчитайки тесните исторически отношения и все по-близките връзки между страните по споразумението, както и желанието им да укрепят и разширят отношенията си по един амбициозен и новаторски начин, преговорите по Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (наричано по-нататък „споразумението“) приключиха успешно с парафирането му през 2012 г.

               (3)

               Споразумението следва да бъде подписано от името на Съюза и заключителният акт, приложен към настоящото решение, следва да бъде одобрен. Споразумението следва да се прилага частично временно в съответствие с член 486 от него, в който се урежда временното прилагане на споразумението преди влизането му в сила, до приключването на процедурите за сключването му.

               (4)

               Временното прилагане на части от споразумението не предопределя разпределението на компетентностите между Съюза и неговите държави членки в съответствие с Договорите.

               (5)

               Споразумението не следва да се тълкува като предоставящо права или налагащо задължения, на които може да бъде направено пряко позоваване в съдилищата на Съюза или на държава членка,

               (6)

               Поради политическото развитие и с оглед изпълнението на решенията от заседанието на Европейския съвет от 6 март 2014 г. е предвидено подписването на споразумението съгласно условията на заключителния акт,

         ПРИЕ НАСТОЯЩОТО РЕШЕНИЕ:
   Член 1
   1.   Разрешава се подписването от името на Съюза на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (наричано по-нататък „споразумението“), по отношение на преамбюла, член 1 и дялове I, II и VII от него, при условие за сключването на посоченото споразумение и в съответствие със заключителния акт.
   2.   Текстът на споразумението е приложен към настоящото решение.
   Член 2
   Заключителният акт, приложен към настоящото решение, се одобрява от името на Съюза.
   Член 3
   Председателят на Съвета е оправомощен да посочи лицето (лицата), упълномощено(и) да подпише(ат) споразумението и заключителния акт от името на Съюза.
   Член 4
   До влизането в сила на споразумението и в съответствие с член 486 от него, и при условие че са направени предвидените в посочения член нотификации, следните части от споразумението се прилагат временно между Съюза и Украйна (2), но само доколкото обхващат въпроси, попадащи в компетентността на Съюза, включително въпроси, попадащи в компетентността на Съюза да определя и прилага обща външна политика и политика на сигурност:

               —

               дял I;

               —

               дял II, членове 4, 5 и 6;

               —

               дял VII (с изключение на член 479, параграф 1), доколкото разпоредбите на посочения дял се ограничават до целта да се гарантира временното прилагане на споразумението в съответствие с настоящия член;

         Член 5
   Споразумението не се тълкува като предоставящо права или налагащо задължения, на които може да бъде направено пряко позоваване в съдилищата на Съюза или на държава членка.
   Член 6
   Настоящото решение влиза в сила в деня на приемането му.

      Съставено в Брюксел на 17 март 2014 година.

            За Съвета

            Председател

         C. ASHTON

      (1)  Споразумение за партньорство и сътрудничество между Европейските общности и техните държави членки, и Украйна (ОВ L 49, 19.2.1998 г., стр. 3).

      (2)  Датата, от която споразумението ще се прилага временно, ще бъде публикувана в Официален вестник на Европейския съюз от Генералния секретариат на Съвета.


title: 2009/684/ЕО: Решение на Европейския парламент от 23 април 2009 година относно приключването на сметките на Агенцията на Общността за контрол на рибарството за финансовата 2007 година

text:
               26.9.2009

               BG

               Официален вестник на Европейския съюз

               L 255/205

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките на Агенцията на Общността за контрол на рибарството за финансовата 2007 година
   (2009/684/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Общността за контрол на рибарството за финансовата 2007 година (1),

               —

               като взе предвид доклада на Сметната палата относно окончателните годишни отчети на Агенцията на Общността за контрол на рибарството за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството (4), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 от своя правилник и приложение V към него,

               —

               като взе предвид доклада на Комисията по бюджетен контрол (A6-0179/2009),

               1.

               Отбелязва, че окончателните годишни отчети на Агенцията на Общността за контрол на рибарството са такива, каквито са приложени към доклада на Сметната палата.

               2.

               Одобрява приключването на сметките на Агенцията на Общността за контрол на рибарството за финансовата 2007 година.

               3.

               Възлага на своя председател да предаде настоящото решение на изпълнителния директор на Агенцията на Общността за контрол на рибарството, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 78.

      (2)  ОВ C 311, 5.12.2008 г., стр. 1.

      (3)  ОВ L 248, 16.9.2002 г., стр. 1.

      (4)  ОВ L 128, 21.5.2005 г., стр. 1.

      (5)  ОВ L 357, 31.12.2002 г., стр. 72.